Diari Oficial de la Generalitat Valenciana


Sumari del DOGV 5240, del 18-04-2006 (2006/3602)

Ressenya de la Resolució, de 16 de febrer de 2006, del director del Centre de Desenvolupament Marítim, relativa a la sol·licitud del Club de Pesca Deportiva La Lubina de la concessió administrativa per a utilitzar com a zona de pesca controlada la situada en el dic de llevant del port de Vinaròs, i local per a magatzem d'estris.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/3602


Organisme emissor
:   Conselleria d'Infraestructures i Transport

Tipus de document
:   Anunci

Ressenya de la Resolució, de 16 de febrer de 2006, del director del Centre de Desenvolupament Marítim, relativa a la sol·licitud del Club de Pesca Deportiva La Lubina de la concessió administrativa per a utilitzar com a zona de pesca controlada la situada en el dic de llevant del port de Vinaròs, i local per a magatzem d'estris. [2006/X3602]  
Amb data 16 de febrer de 2006, el director del Centre de Desenvolupament Marítim, va dictar la resolució referida en l'assumpte, l'extracte de la qual s'indica a continuació per a la seua publicació:   
1. Entitat atorgant:   
a) Organisme: Conselleria d'Infraestructures i Transport.   
b) Dependència que tramita l'expedient: Divisió d'Explotació i Conservació de Ports. Servici de Gestió de Ports.  
c) Número d'expedient: 67C05014.  
2. Objecte de la concessió:   
a) Descripció: concessió en el morro del dic de llevant per a vedat de pesca, i local per a emmagatzematge d'estris. Els 350 m de vedat de pesca no són d'ús exclusiu ni excloent.  
b) Superfície concedida: 350 m de vedat de pesca i 45,12 m² per a emmagatzematge d'estris.  
c) Data de publicació en el DOGV de 30.11.2005.  
3. Tramitació: Llei 27/1992, de 24 de novembre, de Ports de l'Estat i de la Marina Mercant, modificada per la Llei 62/1997, de 26 de desembre, que remet a la Llei 22/1988, de 28 de juliol, de Costes i al seu Reglament.  
4. Cànon:   
a) Cànon per ocupació de la caseta: nou-cents noranta-sis euros amb quinze cèntims (996,15 €), a raó de 22,0778 €/m²/any aplicats als 45,12 m² de magatzem.  
b) Cànon per l'exercici de l'activitat industrial: no es merita ja que es tracta d'una activitat recreativa d'interés social, sense ànim de lucre, i la superfície del vedat de pesca no és d'ús exclusiu ni excloent de l'associació esportiva.  
Total cànon anual: 996,15 euros.  
L'import assenyalat no inclou l'IVA o qualsevol altre impost que haja de ser aplicat.  
5. Atorgament:  
a) Data: 16.02.2006.  
b) Concessionari: Club de Pesca Esportiva .La Lubina'.  
c) Termini d'adjudicació: un any prorrogable anualment tàcitament fins a un màxim de deu anys inclòs l'inicial.  
València, 23 de març de 2006.. El director del Centre de Desenvolupament Marítim: Francisco Pérez López.